**ชื่อเรื่อง**  การพัฒนาผลสัมฤทธิ์ทางการเรียนและทักษะการปฏิบัติงาน โดยใช้แบบฝึกทักษะการเย็บ หมอนสม๊อคนักเรียนชั้นมัธยมศึกษาปีที่ 4/1-2 วิชาการงานอาชีพและเทคโนโลยี 1

 รหัส ง31101 ปีการศึกษา 2558

**ผู้รายงาน** นางบัวทอง เบ็ญมาศ

**หน่วยงาน** โรงเรียนกันทรลักษ์วิทยาคม สำนักงานเขตพื้นที่การศึกษายมศึกษา เขต 28

**บทคัดย่อ**

การทำวิจัยในชั้นเรียน เรื่องการพัฒนาผลสัมฤทธิ์ทางการเรียนและทักษะการปฏิบัติงาน โดยใช้แบบฝึกทักษะการเย็บหมอนสม๊อค นักเรียนชั้นมัธยมศึกษาปีที่ 4/1-2 วิชาการงานอาชีพและเทคโนโลยี 1 รหัส ง31101 ปีการศึกษา 2558 มีวัตถุประสงค์เพื่อ 1) เพื่อพัฒนาผลสัมฤทธิ์ทางการเรียน และทักษะในการปฏิบัติงานของนักเรียน ชั้นมัธยมศึกษาปีที่ 4 2) เพื่อศึกษาประสิทธิภาพของแบบแบฝึกทักษะการเย็บหมอนสม๊อค จากสถาบันพัฒนาการศึกษานอกระบบและการศึกษาตามอัธยาศัยภาคตะวันออก ตามเกณฑ์มาตรฐาน 80/80 3) เพื่อสอบถามความพึงพอใจของนักเรียนที่มีต่อการใช้แบบฝึกทักษะการเย็บหมอนสม๊อค ประชากรที่ใช้ในการศึกษาครั้งนี้เป็นนักเรียนชั้นมัธยมศึกษาปีที่ 4/1-2 ภาคเรียนที่ 1 ปีการศึกษา 2558 จำนวน 75 คน เครื่องมือที่ใช้ในการเก็บรวบรวมข้อมูลคือ แบบฝึกทักษะการเย็บหมอนสม๊อค สถาบันพัฒนาการศึกษานอกระบบและการศึกษาตามอัธยาศัย จำนวน 5 ตอน และแบบทดสอบวัดผลสัมฤทธิ์ทางการเรียนแบบปรนัย ชนิดเลือกตอบ จำนวน 13 ข้อ แบบแผนการทดลองใช้แบบกลุ่มเดียว (One Group Pre-test Post-test Design) สถิติที่ใช้คือ ค่าเฉลี่ย ค่าร้อยละ

ผลการศึกษาค้นคว้าพบว่า

 1. การพัฒนาทักษะการปฏิบัติงาน โดยใช้แบบฝึกทักษะการเย็บหมอนสม๊อค กลุ่มสาระการเรียนรู้การงานอาชีพและเทคโนโลยี ของนักเรียนชั้นมัธยมศึกษาปีที่ 4/1-2 มีประสิทธิภาพเท่ากับ 83.68/80.31ซึ่งสูงกว่าเกณฑ์มาตรฐานที่ตั้งไว้ คือ 80/80

 2. ผลที่เกิดกับนักเรียนหลังการพัฒนาทักษะการปฏิบัติงาน โดยใช้แบบฝึกทักษะการเย็บหมอนสม๊อค กลุ่มสาระการเรียนรู้การงานอาชีพและเทคโนโลยี ของนักเรียนชั้นมัธยมศึกษาปีที่ 4/1-2 พบว่านักเรียนมีทักษะการเย็บหมอนสม๊อคดีขึ้น ซึ่งส่งผลให้นักเรียนมีผลสัมฤทธิ์ทางการเรียนด้านการเย็บหมอนสม๊อคสูงขึ้น มีค่าเฉลี่ยร้อยละ 57.85

 3. ความพึงพอใจของนักเรียนชั้นมัธยมศึกษาปีที่ 4/1-2 โรงเรียนกันทรลักษ์วิทยาคม มีความพึงพอใจ

ต่อการใช้แบบฝึกทักษะการเย็บหมอนสม๊อค โดยภาพรวมอยู่ในระดับมากที่สุด